钦定古今图书集成/历象汇编/历法典/第066卷 > 图
## 钦定古今图书集成/历象汇编/历法典/第066卷 > 图

九

第二测己乙丁角为二度四十二分乙丁己角为三十四度○四分丁乙边为一○六九七

第三测己丙丁角为四度一十三分己丁丙角为一百二十一度○五分丙丁边为九五三二

又各测甲未丁诸形，有甲丁。〈前算〉诸边：甲、未、丁诸角。

先得己、甲、丁诸角，又未甲丑诸角，与甲庚诸弧等各两角，并得未甲、丁诸角。

及甲未诸边。〈小轮半径〉求末《丁甲》诸角，第一测为一度三
分，第二测为○度五十九分，第三测为一度十六分。
如上图《己丁甲》等角，皆为小均轮心距庚最高之视
行度。又未《丁甲》诸角皆小均轮上之星行均数，以减
甲《丁庚》诸角，得未《丁庚》诸角，为星正距最高之处。一
测为三十四度五十五分，二测为三十三度○五分，
三测为一百一十九度四十七分前二测之数并得
六十八度，为两测相距之视度，较所测差一分。后二
测相减，得八十六度四十二分，为两测相距之视度，
与所测等。

又庚己甲诸角，庚丁未角之较，第一测得三度五十
五分，二测得三度四十四分，三测得五度五十三分，
为各测平视两行之差均数也。前两均并得七度三
十八分，与所测等；后两均相减得一度四十七分，与
所测亦等。得数皆合天知，其根数必合无疑。

第一，测得土星距娄宿距星为二百○五度二十四
分，今得星未到最高为三十四度五十五分，两数并
得二百四十○度一十九分，是为总期六千二百二
十七年。即正德九年甲戌，土星天最高距娄宿之经
度分，加娄宿经度，共得二百六十七度三十五分。或
称析木宫二十七度三十五分。多禄某元定最高在
大火宫二十三度，相减得二十四度三十五分，其中
积一千三百八十年有奇，以最高行度为实，年数为
法而一，得一年最高行分。〈率数见下文〉

近万历年间，苐谷及其门人再测再算，所得之数不
远。

《试以土星表较古今两测》第三。

用古多禄某第三测及近世歌《白泥》第三测相比，计
两测中积为一千三百九十二平年又七十五日六
十分日之四十八，依本表歌白泥时，土星自行。〈全周外〉
为三百五十九度四十七分四十二秒，是《多禄》某测
自行。〈从最高起〉为一百七十四度四十四分。今歌白泥测
自行为一百七十四度二十九分，相减较，十五分为
今测未及古测之度分。依表算以满全周不足一十
二分，则千四百年间算测之差，仅三分极微矣。
此中积内土星行岁轮为一千三百四十四周，不足
四分度之一。

又《太阳全周》外平行八十二度三十分，内减土星行
度。〈三百五十九度四十五分〉得八十二度四十五分。〈乃土星四十七周外平行
之度数也〉

《定土星表》《历元》第四。

或用古测或新测，同法。以所测年月时与所定历元年日时相减，得较，为中积。于土星零年日表，求中积
时之行度分，以加所测之土星行度分。

凡测在前，历元在后，用加法。若测在后，历元在前，用减法。

得《历元》时土星之平行经度。

又测星之地，非历元所定之地，则以东西里差时刻，
用日细行表，以加减法均之。〈测地在西用减法测地在东用加法〉

“《本历》所用《土星表》，以新测十五条推算考验。” 第五

一总积六千二百九十五年为万历十年壬午，西历
八月二十一日八刻。〈子正起算〉太阳躔鹑尾七度二十六
分；〈视行也〉测土星经度，得娵訾宫七度二十六分，为太
阳冲。用表查得平行三百○九度二十三分四十秒。
〈春分降娄宫起算〉自行为七十七度三十四分四秒，用加减
表，得土星视经度，为娵訾宫七度二十二分○四秒。
以较测数，缩三分有奇。

“二。总积六千二百九十六年，为万历十一年癸未。”西
历九月初三日一时，太阳躔鹑尾十九度五十○分。
测土星经度，得娵訾宫十九度五十分，为太阳冲。用
表查平行，得三百二十八度二十六分二十一秒，自
行为九十度一十七分一十五秒。用均数，得土星视
经度，为娵訾宫十九度四十八分。以较测数，缩二分
三。总积六千二百九十七年，为“万历十二年甲申”，西
历九月十五日六时半。测土星正对太阳经度，为降
娄宫二度三十四分。以算较测，盈一分。

四总积六千二百九十八年，为万历十三年乙酉，西
历九月二十八日十九时半。测土星正对太阳经度，
为降娄宫，十五度三十九分半。以算较测，缩十五、秒
五，总积六千二百九十九年为万历十四年丙戌，西
历十月。〈阙日时〉测土星经度，为降娄宫二十九度○二
分。以算较测，盈二分。

六、总积六千三百○○年为“万历十五年丁亥，西历
十月二十六日九时，测土星经度为大梁宫，十二度
四十六分”，算与测密合。

七、总积六千二百○一年，为万历十六年戊子，西历
十一月初八日十时十分，测土星经度为大梁宫，二
十六度四十四分。以算较测，盈二十秒。

八、总积六千三百○二年为“万历十七年己丑，西历
十一月二十二日十四时半。”测土星经度，为实沈宫
十度五十三分。以算较测，盈三十六秒。

九、总积六千三百○三年为“万历十八年庚寅，西历
十二月初六日二十时半。”测土星经度为实沈宫二
十五度十分。以算较测，缩一分有奇。

十、总积六千三百○四年为“万历十九年辛卯”，西历
十二月二十一日一时，测土星经度，为鹑首宫九度
二十四分半。以算较测，缩一分有奇。

十一、总积六千三百○八年为“万历二十三年乙未”，
西历正月三十日二十一时，测土星经度，为鹑火宫
二十一度一十五分半。以算较测，盈三分。

十二、总积六千三百二十年为“万历三十五年丁未”，
西历七月初九日三时，测土星经度为星纪宫二十
六度五十三分。以算较测，盈四分有奇。

十三、总积六千三百二十二年，为“万历三十七年己
酉”，西历七月二十一日十三时，测得土星经度，为元
枵宫八度三十一分。以算较测，盈一十二秒。

十四、总积六千三百二十三年为万历三十八年庚
戌，西历八月初二日二十二时半，测土星经度为元
枵宫，二十度十分。以算较测，盈四分有奇。

十五、总积六千三百二十四年，为万历三十九年辛
亥，西历八月十五日十六时。测土星经度为娵訾宫
二度一十二分。以算较测，盈一分半。

《测土星次行先法》第六。〈次行：一名“岁行” ，一名“他行。” 〉

上论“用不同，心圈及均圈。”〈大小一理〉以齐土星之自行。〈或称
本行〉“二十九年有奇，而一周天”，今论其次行：〈一曰岁行每一会日
称一周〉有二说。盖古今历家，皆言土星在日之冲，则逆
行，则迟行，其正冲之点，为逆行、迟行两限之界。若土
星与日会，则顺行，则疾行，其正会之点，为顺行、疾行
两限之界也。然日有平行，有视行，未知定两限之界
者，为日平行之冲与会耶？抑日视行之冲与会耶？故
有二说。上世每用日平行之冲为逆行之限，今世则
曰“宜用日视行之冲，为逆行之限。”〈即岁轮极高极庳之点〉两法
皆可推定。次均表，其差甚微，似不妨任用之。

今以法齐岁行，依古测用古图，依新测用新图。
古法《多禄》某于总期四千八百五十一年，为“汉顺帝
永和三年西历十二月二十二日子正前四时。”〈即戌正〉
《本地测土星经度》，为元枵宫九度○四分。

“测土星经度以大浑仪” ，用月，用毕宿大星，本书详记其术。

于时，太阳平行躔析木宫九度一十五分，较前所用
第三测，则此测在后八百九十七日又八时。其时土
星最高在大火宫二十三度，土星在元枵宫九度○四分，则视行距最高为七十六度○四分。又第三测
时平行。〈岁轮心之行〉距最高五十六度三十○分，两测之
中积平行为三十○度○三分，以并第三测，共得八
十六度三十三分，为此测时土星平行距最高之度
分也。

“古不知有最高行” ，故平行自行，异名同理。

又第三测时土星体居岁轮周，一百七十四度四十
四分。〈从最远起算〉二、测中积星间行岁轮周一百三十四
度二十四分，并之得三百○九度○八分，为土星从
岁轮极远所行之处。今有星之视经度，自平行及
岁行各若干，又有其均数，两行较为十度二十九分
及两心之差。求岁轮径大小若干。

如图“己子丁庚四号”，同前岁轮心为未庚未弧，八十
六度三十三分，作“己未甲线。”甲为岁行极远之界。从
甲过丑，取三百○六度八分至丙为土星之体。又作
子未丁未、丁丙未丙四线，成诸三角形。

《己未子》形有己角。

自行弧庚未八十六度三十三分之馀，为九十三。